
MBI FILLIMIN E PROCEDURËS PËR SHQYRTIMIN DHE MIRATIMIN E RREGULLAVE TË CILËSISË SË FURNIZIMIT DHE PERFORMACËS SË SIGURISË SË RRJETIT TË TRANSMETIMIT

Në mbështetje të neneve 7, pika 1; 16 dhe 110, të ligjit nr. 43/2015, “Për sektorin e energjisë elektrike” dhe nenit 26, të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr. 21, datë 18.3.2009, i ndryshuar, Bordi i ERE-s, në mbledhjen e tij të datës 27.1.2016, pasi shqyrtoi relacionin e përgatitur nga grupi i punës për fillimin e procedurave për shqyrtimin dhe miratimin e “Rregullores së cilësisë së furnizimit dhe të performancës së sigurisë së rrjetit të transmetimit” dhe draftin përkatës, 
konstatoi se:
Shoqëria “OST” sh.a., me shkresën nr. 5171/5 prot., datë 15.12.2015, ka depozituar në ERE për miratim, konform nenit 7, pika 1, të ligjit nr. 43/2015, “Për sektorin e energjisë elektrike”, “Rregullat për cilësinë e furnizimit dhe të performancës së sigurisë së rrjetit të transmetimit”.
Për gjithë sa më sipër, Bordi i ERE-s

Vendosi:

1. Të fillojë procedurën për shqyrtimin dhe miratimin e “Rregullores së cilësisë së furnizimit dhe të performancës së sigurisë së rrjetit të transmetimit”.
2. Drejtoria Juridike dhe e Mbrojtjes së Konsumatorit të njoftojë palët e interesuara për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare.

